فونیقی

**فونیقی** (فونیشیا) ایک قدیم سامی تہذیب ہے جو مغربی زرخیز ہلال اور موجودہ لبنان کے حصّے پر واقع تھی۔ یہ 1550 قبل مسیح سے 300 قبل مسیح تک بحیرہ روم کے ساحلوں میں پھیلی ہوئی ایک سمندری تجارتی ثقافت تھی۔ 
## تاریخ
آج سے پانچ ہزار برس قبل جس زمانہ میں لوگ ایک جگہ رہنے کی بجائے تلاش معاش میں چل پھر کر زندگی بسرکیا کرتے تھے۔ بحیرہ روم کے مشرقی ساحل، شمالی فلسطین، مغربی شام اور لبنان پر قبیلہ سام کی ایک شاخ جو یہاں آ کر آباد ہو گئی، جسے آج ہم فونیشیا یا فونیقی کے نام سے یاد کرتے ہیں۔
فونیقی قبیلوں نے جو سامی نژاد تھے اور سامی زبان میں گفتگو کیا کرتے تھے تین ہزار سال قبل مسیح میں سامی مہاجرین کے ساتھ بحیرہ روم کے مشرقی ساحلوں کو بسایا اور شام سمیت ساحلی علاقوں میں آباد ہو گئے۔ انھوں نے نہ صرف لبنان کے مغربی ساحل پر کئی تجارتی شہر جن میں صور، صیدا، بیروت، بابلوس، یوگاریت، جریکو اور یروشلم مشہور ہیں، تعمیر کیے بلکہ اسپین، اٹلی، تیونس، قبرص، مالٹا، شمالی افریقہ، مارسیلیز، الجیریا، لیبیا، ترکی، مراکش، انگلینڈ اور موریتانیہ میں بھی اپنی نو آبادیاں اورتجارتی کالونیاں قائم کیں جن کے آثار آج بھی موجود ہیں۔

## نام
ماضی میں سرزمینِ فلسطین کو "ارض کنعان" کہا جاتا تھا۔ فونیقیوں نے جب اس علاقہ میں رہائش اختیار کی تو خود کو اپنے علاقے کے نام سے اہلِ کنعان موسوم کیا جیسے اہلِ صور و اہلِ صیدا وغیرہ۔ انھوں نے کبھی اپنے آپ کو فونیقی نہیں کہا اور اس دور میں کہیں بھی فونیقیوں کا نام نہیں ملتا ہے۔ فونیقی کی اصطلاح ہومر کے زمانے سے یونان میں رائج ہوئی۔

## حروف تہجی
تصغیر|فونیقی رسم الخط
تصغیر|فونیقی زبان کے حروف
فونیقی ترقی یافتہ تہذیب و تمدن کے حامل تھے وہ کانسی اور لوہے کو اپنی صنعتوں میں استعمال کیا کرتے تھے اور فوجی سازوسامان بنانے میں بڑی مہارت رکھتے تھے۔ فونیقیوں کا سب سے بڑا کارنامہ حروفِ تہجی کو آسان فہم میں منتقل کرنا اور دور دراز کے علاقوں میں پہچانا ہے، انھوں نے پروٹوسیمیٹک حروف کو مزید سہل بنایا تاکہ لکھنے میں زیادہ وقت صَرف نہ ہو اور کاروباری ضرورت کے تحت پپائرس کی شاخوں کے کاغذ مصر سے درآمد کیے تاکہ مٹی کی تختیوں پر نقش کرنے میں جو وقت ضائع ہوتا ہے نہ ہو اور بحری سفر کے دوران نمی سے جو مٹی کی تختیوں کو نقصان پہنچتا ہے اُس سے بھی بچا جاسکے۔
فونیقیوں کا ایک اور بڑا کارنامہ گنتی کی ایجاد ہے۔ تاجر پیشہ ہونے کی وجہ سے انھوں نے ریاضی کی تحریری اہمیت کو سختی کے ساتھ محسوس کيا چنانچہ انھوں نے گنتی کی بنیاد رکھی۔
فونیقی قوم کا یہ رسم الخط مختلف اقوام میں پہنچ کر تبدیل ہوتا گیا لیکن پوُنک (Punic) قوم میں یہ رسم الخط جوں کا توں رائج رہا اور فونیقی قوم کے زوال کے برسوں بعد 200 قبل مسیح تک رائج رہا۔
تصغیر|فونیقی الفاظ معنی

## فونیقی کے دیگر زبانوں پر اثرات
تصغیر|فونیقی کے دیگر زبانوں پر اثرات
فونیقیوں کا بنایا ہوا ابجدی رسم الخط اور اس کے حروف تہجی اتنے سہل اور آسان فہم تھے کہ دنیا بھر کی مختلف اقوام نے اسے اپنایا۔ میسوپوٹیمیا کے آرامی، یورپ کے یونانی اور رومی، مشرق وسطیٰ کے عبرانی، عربی، ثمودی، نبطی، افریقہ کے حبشی اور ہندوستان کے برہمی رسم الخط فونیقیوں سے ہی حاصل کردہ ہیں۔
جہاں فونیقی قوم کا یہ رسم الخط قدیم آرامی،نبطی، عربی، یونانی، قدیم لاطینی اور جدید رومی زبانوں میں پہنچ کر تبدیل ہوتا گیا۔ وہاں اُن اقوام نے بھی اپنے رسم الخط میں تبدیلی پیدا کی جو تصویری و علامتی رسم الخط استعمال کرتے تھے، مثلاً میسو پوٹیمیا کے سمیری، عکادی اور مصر کے ہائروگلفس رسم الخط۔

## حوالہ جات

ماہنامہ روحانی ڈائجسٹ کراچی
## حوالہ جات


زمرہ:آٹھویں صدی ق م
زمرہ:ایشیا سابقہ ملک یا علاقہ سانچے
زمرہ:بارہویں صدی ق م کی تاسیسات
زمرہ:بحری اقوام
زمرہ:برنجی دور کا ایشیا
زمرہ:تاریخ بحیرہ روم
زمرہ:تاریخ سوریہ
زمرہ:تاریخ فلسطین
زمرہ:تاریخ لبنان
زمرہ:تاریخ مغربی ایشیا
زمرہ:ترکیہ کی قدیم تاریخ
زمرہ:تہذیبیں
زمرہ:جنوبی سرزمین شام
زمرہ:چھٹی صدی ق م
زمرہ:چھٹی صدی ق م کی تحلیلات
زمرہ:دوسرا ہزارہ ق م
زمرہ:رسم الخط
زمرہ:رسم خط
زمرہ:زبانیں
زمرہ:زرخیز ہلال
زمرہ:ساتویں صدی ق م
زمرہ:سرزمین شام
زمرہ:شمالی افریقا کی قدیم تاریخ
زمرہ:قدیم افریقا
زمرہ:قدیم سرزمین شام
زمرہ:قدیم سوریہ
زمرہ:قدیم مشرق قریب
زمرہ:مشرق وسطی کے سابقہ ممالک
زمرہ:نویں صدی ق م
زمرہ:قدیم ایشیا
زمرہ:قدیم یورپ
زمرہ:تاریخ بنی اسرائیل
زمرہ:جزیرہ نما آئیبریا کی قدیم تاریخ
زمرہ:ویکی ڈیٹا سے مطابقت رکھنے والی مختصر تفصیل
زمرہ:کنعانی شخصیات
زمرہ:عاشر کا قبیلہ
زمرہ:قدیم اناطولیہ
زمرہ:قرطاجنہ
زمرہ:ایشیا میں آٹھویں صدی ق م
زمرہ:ایشیا میں ساتویں صدی ق م
زمرہ:جغرافیہ قدیم مصر
زمرہ:عالمی تاریخ
زمرہ:ایشیا میں نویں صدی ق م
زمرہ:قدیم رومی صوبے